Funet-yhdistys
Työvaliokunnan videoneuvottelu 25.1.2005 klo 9 - 12
Osanottajat:
        Jaakko Riihimaa, pj
        Markku Suvanen, Opetusministeriö (csc)
        Kari Lamminaho, VTT (csc)
        Kimmo Laaksonen, TKK (csc)
        Miska Sulander, Jyväskylän yo ok
        Tapani Liljavirta, Helsingin yo ok
        Niklas Sjöström, Åbo Akademi ok
        Timo Pitkäranta, Vaasan AMK ok
        Paavo Moilanen, Oulun yo ok
        Jukka Orajärvi, Oulun seudun amk ok
        Ari Kekäläinen, Savonia amk kohdasta 5-, sijaisena  Pekka Vedenpää
        Poissa:
        Arto Auvinen, KYS 
        Kari Karlsson, Ilmatieteen laitos
        Tuomo Myllynen, Tampereen yo
        Vesa-Matti Tolonen, Lapin yo 
        Kuno Öhrman, Hanken
CSC:n edustajat:
        Paavo Ahonen, CSC, sihteeri 
        Jari Miettinen, CSC
        Pekka Linna, CSC
        Juha Oinonen, CSC
        Janne Kanner, CSC poissa 
        Klaus Lindberg, CSC poissa
Esityslista 
------------
1. Kokouksen avaus
    - Todettiin videoneuvotteluun osallistuvat 
    - Hyväksyttiin kokouksen asialista siten muutettuna, että Janne Kannerin poissa ollessa kohdan 2.2 esittelee Juha Oinonen ja kohdan 8 Pekka Linna. 
    - Hyväksyttiin edellisen kokouksen pöytäkirja

2. Kuulumiset
2.1. Kotimaan kuulumiset
- Kotimaan käyttötilastot (Juha Oinonen)
Ppt-esitys löytyy Funetin asiakassivuilta. Merkittiin tiedoksi. 
- Palvelinvarmenteet (Jari Miettinen)
Ppt-esitys löytyy Funetin asiakassivuilta. Merkittiin tiedoksi. 
Varmenteista tiedotettu asiakkaille postilistojen kautta. Asiasta informoidaan Ammattikorkeakoulujen atk-päällikköjä viikolla 4 (Riihimaa). Soneran juurivarmenteen  tunnistaa toistaiseksi vain Internet Explorer, mutta tunnistus tulossa myös Mozillaan ja Operaan. Lisätietoa varmenteista asiakassivuilta: https://info.funet.fi 
- LISTSERV-palvelun loppuminen (Jari M.)
Palvelussa on vielä noin  15 listaa. Palvelu ajetaan alas hallitusti muutaman kuukauden kuluessa.
Joensuu ja Tampere ovat ottaneet omalle listserv-palvelimelleen muutaman yliopiston profiiliin sopivan ison kansainvälisen listan, CSC vastaa postien fowardoinnista siirtymäkauden ajan.. mm. Suomen ympäristökeskukselle ja harrastelistojen ylläpitäjille on tarjottu konsultointiapua palvelujen uudelleenjärjestelyissä.
- CSC muuton nykytilanne (Paavo Ahonen)
Uusi osoite: Keilaranta 14, 02150 ESPOO
Postiosoite ja puhelinnumerot säilyvät ennallaan
Aikataulu:
Helmi- maaliskuu 2005 asennusten valmistelua
Toimisto muuttaa 18.3.2005
Laiteasennusten 1. aalto alkaen 21.3.
	Reititinlaitteistoja
	Kahdennettuja palvelimia
	Pienpalvelimia
	Vaikutukset käyttäjille: lyhyitä katkoja 
Suurpalvelinten siirto huhtikuu - toukokuu 2005 
	IBMSC, Corona, Kirjastopalvelimet Linnea ja Armas
	Vaikutukset käyttäjille: n. vuorokauden palvelukatko
Lakkautettavat palvelut
	Sarjaliikennepohjaiset verkkoyhteydet
	Cedar sovelluspalvelin
Tiedotus
	Muuttotiedote kirjeitse asiakkaille
	Yleistiedotus www-sivulla http://www.csc.fi/suomi/info/muutto/index.phtml.fi
	Linkki CSC:n kotisivulta
	Sähköpostia siirrettävien koneiden käyttäjille aikataulusta
	Vihkiäiset syksyllä 2005
- Funet-verkon palvelujen laadunseurannan kehittäminen (P. Linna)
Ppt-esitys löytyy Funetin asiakassivuilta. Merkittiin tiedoksi. 
Keskusteltiin asiakassivujen (https://info.funet.fi) käyttäjähallintopolitiikasta ja todettiin, että käyttöoikeuksien jakaminen (autorisointi) kuuluu tällä hetkellä yksiselitteisesti CSC:lle. Sivujen käyttäjätunnistusta (autentikointi) ollaan kehittämässä: Shibboleth-sovelluksen käyttöönottoon tähtäävä hanke on juuri käynnistynyt. Tämän hankkeen onnistuessa käyttäjät pääsevät käyttämään kotiorganisaationsa myöntämiä käyttäjätunnuksia ja salasanoja sivuille tunnistautuessaan, mikä helpottanee käyttöä huomattavasti nykyisestä.
2.2. Kansainväliset asiat
- NORDUnet (Juha Oinonen)
Lambda-hanke nopeiden verkkoyhteyksien rakentamiseksi on vireillä. NORDUnet A/S:n toimitusjohtaja Peter Villemoes jää eläkkeelle kuluvana vuonna, seuraajan etsintä on käynnissä.
- Terena (Juha Oinonen)
Terena-konferenssi on Puolan Poznanissa 6.-9.6.2005. Suositellaan osallistumista.
EU:n GN2-hanke käynnistymässä
- 6net-hankkeen päättyminen (Jari Miettinen)
IPv6-hanke, jossa ovat mukana eurooppalaiset akateemiset tahot. Alkuperäinen aikataulu oli 2002-2004. Hankkeelle on myönnetty puolen vuoden jatkoaika. Tärkeimmät aikaansaannokset: IPv6 reititys saatiin käyntiin kaikissa tuotantoverkoissa. Dokumentteja on tuotettu paljon ja ne löytyvät osoitteesta: www.6net.org.

3. CSC:n tarjoamien multimediapalvelujen jäsentäminen (Pekka Linna)
Ppt-esitys löytyy Funetin asiakassivuilta. Merkittiin tiedoksi. 
Pekka Linna totesi, että CSC:hen kohdistuvien odotusten ja sitä kautta CSC:n tavoitteiden selkiyttäminen auttaa CSC:n tiimejä tekemään työnsä tavoitteellisesti ja hyvin. Tämä selkiytystyö on haasteellista, koska CSC:n rooli esim. multimediapalveluissa muuttuu koko ajan. CSC:llä on ollut esimerkiksi useiden korkeakoulujen kohdalla iso rooli multimediatuotannon käynnistymisessä (avustaminen kuvauksissa ja videolähetyksissä), sittemmin CSC on mm. tarjonnut alustan muutamien korkeakoulujen videotallenteille. Jatkossa CSC:n tehtävissä korostunee enemmän koordinointi ja yhtenäisten standardien edistäminen sekä kansainvälisten hankkeiden seuranta.
Keskustelussa todettiin, että on hyvä että rooleja ja vastuita selkiytetään. Samaten korostettiin yhteistyön tärkeyttä palvelualueen laajuuden vuoksi, yhtenäisen hakemistopalvelun tärkeyttä sekä CSC:n tuotantotiimin säilyttämistä vararesurssina suurten tapahtumien yhteydessä. Yhteistyömahdollisuuksia Virtuaaliyliopiston ja Virtuaaliammattikorkeakoulun kanssa selvitetään.
Kesän vuosikokoukselle laaditaan raportti multimediapalvelujen asemasta, ja tähän liittyen toivottiin myös vastaavaa jäsentämistyötä esim. videoneuvotteluteknologioiden osalta.
Toivotaan opetusteknologiasta asiakasorganisaatioissa vastaavien kommentointia 

4. P2P-liikenteeseen liittyvät asiat (Oinonen) 
Ennakkomateriaali lähetetty listalle
Klaus Lindberg ja Janne Kanner ovat valmistelleet kannanottoa. Juha Oinonen on muokannut Verkkoetiikka-paperia.
Todettiin, että verkkoetiikka ja P2P-kannanotto ovat eri asioita mutta vaikuttavat toisiinsa.
Etiikkapaperi on CSC:n näkemys ja tarkoitettu tiedoksi ja kommentoitavaksi tvk:lle. Siinä ei oteta kantaa tekniikkaan vaan korostetaan lakien noudattamista ml. tekijänoikeus.
Merkittiin tiedoksi luonnos P2P-kannanotoksi  (löytyy asiakassivuilta). Kommentit kannanotosta postilistalle. Tekijät viimeistelevät luonnoksen kommenttien pohjalta ja se pannaan pk:n liitteeksi asiakassivuille.

5. Kuituyhteyksien edistäminen
Valmistellaan kesäkuun kokoukseen Laajakaistatyöryhmälle osoitettava kannanotto.  Valmistelu tehdään aikaisemman mustakuitukannanoton pohjalta, mutta painotetaan  vaihtoehtoisten kuituyhteyksien tarjontaa. Huomioidaan oppilaitosnäkökulma (verkko-opetus vaatii laajempaa kaistaa). Suositellaan uusia yhteistyömalleja operaattoreiden ja kuntasektorin välillä. Kuituihin pitäisi varautua korjausrakentamisen yhteydessä.

6. Asiakassuhteet
  - Funetin tekninen päivä (Juha Oinonen)
        Päivämääräksi sovittiin alustavasti 30.11.2005 ja paikaksi Tilastokeskus.
        Ohjelmatyöryhmään nimettiin puheenjohtajaksi Vesa-Matti Tolonen ja jäseniksi Tapani Liljavirta ja Ari Kekäläinen sekä sihteeriksi Juha Oinonen.
        Järjestelytoimikunnan vetäjäksi nimettiin Paavo Ahonen
  - CERT -asiat (Jari Miettinen)
 Vuoden 2004 tilastointi on valmis. Tapausten lukumäärä kasvanut yli 100 %. Tapausten käsittelyprosessia ollaan tuotteistamassa.
Ammattikorkeakoulujen CERT-ryhmä pyritään perustamaan kevään aikana.

7. Laskutus, FTE-työryhmän työn eteneminen (Pekka Linna)
YliopistojenIT-sivulle pannaan saataville Funet-laskutuskaavan käyttäjämääritelmä. 
Haka-maksun jyvitys ratkaistaan erikseen. 
Maaliskuun työvaliokunnan kokoukseen tuodaan lista asioista, joita Funet-laskutuksessa voitaisiin tarkistaa (Juha O. ja Pekka L.). Samassa kokouksessa päätetään asioiden valmistelun etenemisestä eli tuodaanko yhdistyksen vuosikokouksen listalle kesäkuussa tähän liittyen jotain päätettäväksi.
Keskustelussa mahdollisiksi tarkistettaviksi asioiksi mainittiin volyymilaskutuksen perusteet sekä runkoverkon reunalaitteen ja asiakasorganisaation oman verkon reunalaitteen välisen yhteyden kustannusten jyvitykset.

8. HAKA-infrastruktuurin ja sähköisen asioinnin edistäminen (Pekka Linna)
- Luottamusverkostosopimus on ollut Haka-johtoryhmässä käsittelyssä ja hyväksytty. Vielä ei ole allekirjoituksia. Asia etenee sekä sopimustasolla että infran kuntoon laittamisen osalta kevään aikana.

9. Edellisestä kokouksesta
Työryhmien työn seuranta.
Sihteeri laittaa listan esille asiakassivuille ja täydentää työryhmien puheenjohtajat. Katsotaan myös läpi se, löytyykö työvaliokunnasta luontevat yhteyshenkilöt eri työryhmille.

10. Muita mahdollisia kuulumisia ja muut asiat
Seuraavat kokoukset:
- Videokokous 31.3.2005 klo 9-12 
- Tavallinen kokous 10.5.2005 Hankenilla

11. Kokouksen päätös
Kokous päättyi klo 12.00